**201015**

**Сенім. Мартин Ниемеллер**

***«Адамдар сендерді Маған бола қорлап, қудалап,***

***әр түрлі жала жауып жамандаса, бақыттысыңдар!***

***Қуана шаттаныңдар,***

***себебі көкте сендерді зор сыйларың күтіп тұр!***

***Жұрт сендерден бұрынғы пайғамбарларды да солай қудалаған.»***

***(Матай 5:11-12)***

1937 жылы Еуропаны қаһарлы соғыс бұлттары басып тұрды. Адольф Гитлер, Германияның экономикасын жақсарта аламын және адамдарға жұмыс бере аламын деп мәлімдеп, Германиядағы өз билігін күшейте бастады. Оған қарсы тұруға батыл болғандардың үнін өшіріп тастай бастады, кейінірек, еркінен айырылған адамдарға арналған лагерлер пайда болды, олар ақырында концлагерлер деп аталды.

Бұрын сүңгуір қайық капитаны болған, бағушы, Гитлердің ісіне ашық қарсы шыққан адамдардың бірі болды, сондықтан фюрер оны ашық жек көрді. Мартин Ниемеллер аузын жабуға мәжбүр болды.

Ақыры, бір күні, Мартиннің үйіндегі есігі қағылып, оны СС. сарбаздары тұтқындады. Ниемеллер түрмеге жабылып, 1938 жылы 7 ақпанда, Мартин сот алдына келді. Сол күні таңертең, Мартинді түрмеден сот залына дейін жерасты туннелімен апарып жатқан кезде, біртүрлі оқиға болды. Кенеттен ол Нақыл сөздер 18:10-да жазылған сөздерді естіді: «Жаратқан Иенің есімі — мықты мұнара, Бас сауғалаған әділге қауіпсіз пана.»

Жақын жерде бұл сөздерді айта алатын ешкім болмады. Мартин қатты толқып, есеңгіреп, таң қалды. Бұл, оның қорыққан, дірілдеген жүрегіне батылдық бергісі келген Құдайдың дауысы болды ма? Кімнің дауысы болса да, Жаратқан Ие, бұл дауысты, ауыр сынақтың алдында тұрған адамды жұбатып, жігерлендіру үшін қолданды.

Бір сенуші экскурсия жетекшісі, бұл туннельдің акустикасын былай түсіндірді: «Егер біреу осы туннелдьің қабырғасына бірдеңе деп сыбырласа, оны бірталай қашықтықта тұрған адам ести алады.» Мүмкін, Мартиннің Мәсіхтегі бауыры, басқа тұтқын, сол күні оның көңілін осылай көтергісі келген шығар. Алайда, бұл неміс бағушы кісі бұл сөздерді ешқашан ұмытпас: «Жаратқан Иенің есімі — мықты мұнара, Бас сауғалаған әділге қауіпсіз пана.»